237 
Hovedmassen paa Østsiden i nordlig Retning udgaaende Pro- 
boscis major (som han har forfulgt længere og hvis Enkeltheder 
han har fremstillet fuldstændigere, end det nogensinde er skeet), 
maatte være et af Forbindelsesleddene i dette overordentlig 
sammensatte System”). De i den følgende Tid af Lamont, 
Lassell, Liapunof og O. Struve udførte Arbeider over 
Orionstaagen have havt andre Formaal, idet man enten hen- 
vendte Opmærksomheden helt paa den finere Bearbeidelse af 
Hovedtaagens Centralregioner, eller indskrænkede sig til Cata- 
lvgiseringen og hengav sig til den fortsatte Iagttagelse af de 
svage og i ikke faa Tilfælde variable Stjerner, der ere spredte 
over disse Regioner. 
Først den ældre Bond har, ifølge en Beretning afE verett”), 
omkring Aaret 1849 med den store Refraktor i Cambridge Mass. 
undersøgt Omegnen af Thetataagen; af ham foreligger der imid- 
lertid kun en almindelig Udtalelse om Tilstedeværelsen af en 
Forbindelse imellem hiin og Iota- og c-Taagerne. Omtrent 
femten Aar senere har G.P.Bond anstillet en detailleret Under- 
søgelse, og de desangaaende i hans posthume Værk om Orions- 
taagen””) meddelte Resultater lade i Almindelighed ingen Tvivi 
tilbage om, at denne Astronom allerede i Aaret 1864 har kjendt 
Hovedtrækkene af det store Sløifesystem, hvori den Cysatske 
Taage kun er et Knudepunkt. Men den yngre Bonds allerede i 
1865 indtrufne Død har forhindret ham i at fremstille eller 
sammenhængende at beskrive de forbindende Taagestriber imellem 
de her omtalte Hovedmasser. 
”) Saaledes navnlig i den lille Monographi af c-Taagen, som findes i Sir 
John Herschels Results of astron. Observations made at the Cape of 
Good Hope, London 1847, pag. 11 o.f. Derimod synes Udtalelserne i de 
forskjellige Udgaver af Outlines of Astronomy allerede paavirkede af 
W. Cranch Bonds Bemærkninger. 
") Astron. Nachrichten, Bd. XXX No. 702 pag. 96 (A. 1850). 
"”) Observations on the great nebula of Orion. Cambridge 1867, edited by 
T. H. Safford. De her omhandlede Enkeltheder findes hist og her i 
femte Afsnit af dette Skrift. 
